Refleksija uporabe usvojenih znanj pri predmetu Vzpostavljanje delovnega odnosa in osebnega stika v kontekstu prakse

Študentke si izberejo en pogovor (lahko tudi izvedbo določene aktivnosti, delavnice ipd.), ki so ga izvedle na praksi (lahko je to v sodelovanju s posameznikom, družino, skupino). Pogovor mora biti opravljen na terenu, v okviru prakse. Iz pogovora izberejo tisti del, ki prikazuje uporabo izbranega elementa delovnega odnosa (npr. dogovor o sodelovanju, osebno vodenje, perspektiva moči ipd.) in ga dobesedno zapišejo v obliki dvogovora. Nato sledi še analiza izkušnje.

Navodila za zapis:

- Kratek opis okoliščin, v katerih je potekal pogovor. (*do ¼ tipkane strani*)

- Dobeseden zapis dela pogovora (kot dvogovor) ali aktivnosti, delavnice, ki poudarja ključne dele, ki prikažejo uporabo tega posameznega elementa delovnega odnosa v praksi (*dolžina odvisna od dolžine izbranega dela pogovora*).

- Analiza pogovora, aktivnosti, delavnice ipd. (kako so v praksi uporabili izbran element delovnega odnosa, kje in kako vidijo, da so bili uspešni, k čemu je to v pogovoru prispevalo, kje in kako niso znali in zmogli, kaj in kako bi sedaj drugače naredili, k čemu bi to prispevalo v pogovoru. Pri tem analizirajo tudi uporabo jezika socialnega dela (kakšen jezik so uporabljali, k čemu je to prispevalo ipd.). Analiza mora ves čas izhajati iz teoretičnih predpostavk o uporabi koncepta delovnega odnosa v socialnem delu!). (*ena stran*)

- Osebna refleksija izkušnje in pomen uporabe analiziranega elementa delovnega odnosa za socialno delo. (*do ¼ tipkane strani*)